CELEX: 32020D2136
Language: hu
Date: 2020-12-14 00:00:00
Title: A Tanács (EU) 2020/2136 határozata (2020. december 14.) az Európai Unió 2021-es pénzügyi évre vonatkozó második általános költségvetési tervezetéről szóló tanácsi álláspont elfogadásáról

2020.12.18.   
               
               
                  HU
               
               
                  Az Európai Unió Hivatalos Lapja
               
               
                  L 430/14
               
            
         A TANÁCS (EU) 2020/2136 HATÁROZATA
         (2020. december 14.)
         az Európai Unió 2021-es pénzügyi évre vonatkozó második általános költségvetési tervezetéről szóló tanácsi álláspont elfogadásáról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 314. cikke (3) bekezdésére, összefüggésben az Európai Atomenergia-közösséget létrehozó szerződéssel és különösen annak 106a. cikkével,
         mivel:
         
                     (1)
                  
                  
                     A Bizottság 2020. december 10-én benyújtotta az Európai Unió 2021-es pénzügyi évre vonatkozó második általános költségvetési tervezetét tartalmazó javaslatot (1).
                  
               
                     (2)
                  
                  
                     A Tanács megvizsgálta a Bizottság javaslatát egy olyan álláspont kialakítása céljából, amely a bevételi oldal tekintetében összhangban van az Európai Unió saját forrásainak rendszeréről szóló, 2014. május 26-i 2014/335/EU, Euratom tanácsi határozattal (2), a kiadási oldal tekintetében pedig a 2021–2027-es többéves pénzügyi keretről 2020. november 10-én elért elvi megállapodással.
                  
               
                     (3)
                  
                  
                     Tekintettel arra, hogy az Európai Unió 2021-es pénzügyi évre vonatkozó második általános költségvetési tervezetéről a lehető leghamarabb tanácsi álláspontot kell elfogadni annak céljából, hogy a 2021-es pénzügyi év kezdete előtt a költségvetés véglegesen elfogadásra kerüljön, ezáltal biztosítva az Unió intézkedéseinek folyamatosságát, a Tanács eljárási szabályzata 3. cikkének (3) bekezdésével összhangban indokolt lerövidíteni a nemzeti parlamentek tájékoztatására vonatkozóan az 1. jegyzőkönyv 4. cikkében meghatározott nyolchetes időtartamot,
                  
               A KÖVETKEZŐKÉPPEN HATÁROZOTT:
         
            Egyetlen cikk
            A Tanács 2020. december 14-én elfogadta az Európai Unió 2021-es pénzügyi évre vonatkozó második általános költségvetési tervezetéről szóló tanácsi álláspontot.
            A teljes szöveg megtekinthető és letölthető a Tanács honlapján: http://www.consilium.europa.eu/.
         
         
            Kelt Brüsszelben, 2020. december 14-én.
            
               
                  a Tanács részéről
               
               
                  az elnök
               
               M. ROTH
            
         
         
            (1)  COM(2020) 839 final.
         
            (2)  HL L 168., 2014.6.7., 39. o.